Finalitza la instal·lació de l'aire condicionat en el mercat interior del Port de Sagunt
29 de novembre 2017

![](/media/utilhmrw/06-img_8007-c.jpg) ​_Fotografia d'arxiu del mercat interior del Port de Sagunt._

  

El mercat interior del Port de Sagunt ja compta amb els nous equips d'aire condicionat. Ahir, 28 de novembre, va finalitzar la instal·lació d'esta mesura que han reivindicat tant venedors com a clients. En este projecte han treballat tant la regidoria de Comerç i Mercats com la de Manteniment.

Sergio Moreno, delegat de Comerç i Mercats, explica que les reivindicacions sobre l’aire condicionat existixen **“des de la passada legislatura”.** Després afig que **“a pesar que s'hauria d'haver fet abans, este Equip de Govern ha dut a terme la instal·lació, cosa que no va fer el govern anterior i existien els mateixos problemes.”**  

El regidor continua explicant que **“des de la delegació de Comerç i Mercats i des de l'Equip de Govern apostem per la revitalització dels mercats municipals, com així ho arrepleguen els pressupostos de 2018. Ja comptem amb el projecte per a la rehabilitació del mercat interior del Port de Sagunt, consistent en la reparació de la façana, baixants, etc. i la construcció de serveis a l'interior conforme a la normativa vigent”.** Moreno afig que la intervenció d’este projecte està valorada en 120.000 € i que l'inici de la licitació de l'obra es preveu per al mes de desembre, de manera que les obres puguen començar durant el primer trimestre de 2018.  

A més del projecte anterior, en els pressupostos hi ha 180.000 € per a l'adequació dels mercats interiors de tots dos nuclis amb l'objectiu **“d’adaptar-los als nous temps i fer d'ells un espai més atractiu i acollidor, dinamitzant d'esta manera tant els mercats com les zones on estan situats”,** finalitzava Moreno.​  

*   [](http://www.facebook.com/sharer.php?u=https://aytosagunto.es/va/actualitat/finalitza-la-instal-lació-de-l-aire-condicionat-en-el-mercat-interior-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/finalitza-la-instal-lació-de-l-aire-condicionat-en-el-mercat-interior-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-la-instal-lació-de-l-aire-condicionat-en-el-mercat-interior-del-port-de-sagunt/ "Linked In")
*   [](mailto:?body=https://aytosagunto.es/va/actualitat/finalitza-la-instal-lació-de-l-aire-condicionat-en-el-mercat-interior-del-port-de-sagunt/)